
                                                 Nr.23/26/2010
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative privind promovarea producerii de energie din surse regenerabile şi pentru încurajarea economisirii resurselor energetice, transmisă cu adresa nr.P.l.X 32 din 15 februarie 2010.



În raport de obiectul şi conţinutul reglementării, propunerea legislativă face parte din categoria legilor ordinare.


În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

    Nr.23/26/2010
R A P O R T

asupra propunerii legislative privind promovarea producerii de energie din surse regenerabile şi pentru încurajarea economisirii resurselor energetice


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu propunerea legislativă privind promovarea producerii de energie din surse regenerabile şi pentru încurajarea economisirii resurselor energetice, iniţiată de dl. deputat Viorel Arion, transmisă cu adresa nr.P.l.X 32 din 15 februarie 2010, înregistrată la comisie sub nr.23/26 din 16 februarie 2010.



Senatul a respins propunerea legislativă, în şedinţa din 8 februarie 2010.



Comisia juridică, de disciplină şi imunităţi şi Comisia pentru buget, finanţe şi bănci au avizat negativ propunerea legislativă, cu avizul nr. Plx 32 din 3 martie 2010, respectiv avizul nr.22/66 din 24 februarie 2010, iar Comisia pentru administraţie publică, amenajarea teritoriului şi echilibru ecologic a avizat favorabil, cu avizul nr.26/971 din 8 martie 2010.


Consiliul Legislativ, cu avizul nr. 1123 din 5 octombrie 2009, a avizat negativ propunerea legislativă.



Guvernul, prin punctul său de vedere nr.3946/DRP/30 aprilie 2010, nu susţine adoptarea propunerii legislative.


Propunerea legislativă are ca obiect de reglementare crearea cadrului legal necesar pentru utilizarea în mai mare măsură a surselor de energie regenerabilă sau neconvenţională pentru scăderea consumului total de energie, creşterea independenţei energetice, asigurarea securităţii aprovizionării cu resurse energetice şi reducerea poluării mediului.

        Potrivit prevederilor art.61 din Regulamentul Camerei Deputaţilor, republicat, comisia a dezbătut propunerea legislativă în şedinţa din 26 mai 2010 şi a hotărât, în unanimitate, respingerea acesteia, întrucât Legea nr.318/2003 şi Legea nr. 199/2000 au fost abrogate, aspecte ce au drept consecinţă lipsa de actualitate a acestui demers normativ, în forma în care aceasta a fost propusă de iniţiator.Propunerea legislativă conţine o serie de paralelisme cu normele reglementate de variatele acte normative în domeniu, incidente în aceeaşi problematică a surselor de energie regenerabile. 



La lucrările comisiei au fost prezenţi 26 de deputaţi din totalul de 27 de membri ai comisiei.
                    Din partea Ministerului Economiei şi Economiei au participat dl. Tudor Şerban – Secretar de Stat şi dl. Alexandru Săndulescu – director general, iar din partea Autorităţii Naţionale de Reglementare în domeniul Energiei a participat domnul Dan Plaveti - vicepreşedinte.


În raport de obiectul şi conţinutul reglementării, propunerea legislativă face parte din categoria legilor ordinare.


În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                        PREŞEDINTE,                                         SECRETAR,
                          Iulian Iancu                                            Mircea Marin
Consilier parlamentar,
Silvia Vlăsceanu

